**ИНФОРМАЦИЯ**

за приключване на проект № BG05M9OP001-2.040-0127„Домашни грижи за достоен живот“, процедура BG05M9OP001-2.103 „Патронажна грижа за възрастни хора и лица с увреждания – „Компонент 4” по ОП“РЧР“ 2014-2020г.

Община Белица като Водеща организация по проекта с партньори общините Хаджидимово и Гърмен успешно реализираха проект: BG05M9OP001-2.040-0127„Домашни грижи за достоен живот“, процедура BG05M9OP001-2.103 „Патронажна грижа за възрастни хора и лица с увреждания - Компонент 4” по Оперативна програма „Развитие на човешките ресурси“ 2014-2020, съфинансирана от Европейския съюз чрез Европейския социален фонд.

В изпълнение на дейностите по проекта, в периода от 17.12.2020 г. до 17.06.2021г. бяха обхванати 75 лица от общините Белица, Хаджидимово и Гърмен . Те получаваха безплатно здравни и социални услуги, в зависимост от техните потребности. Това са: хора над 65 г. (навършили 66 г.) с ограничения или невъзможност за самообслужване; лица с валидно експертно решение на ТЕЛК; лица с хронични заболявания, нуждаещи се от продължително наблюдение и здравни грижи, лица след оперативна интервенция и след хоспитализация, нуждаещи се от краткосрочно наблюдение и здравни грижи и техните семейства; самотно живеещи тежко болни лица.

Проектът бе по Приоритетна ос 1 „Намаляване на бедността и насърчаване на социалното включване“ с общ бюджет – 470 117,00лв., от които по „Компонент 4“ –82 404,00лв.

С изпълнение на дейностите по проекта се постигна и основната му цел:

*„Подобряване качеството на живот и възможностите за социално включване на хората с увреждания и възрастните хора, чрез осигуряване на мрежа от услуги в домашна среда и изграждане на подходящ (материален и кадрови) капацитет за предоставянето им.*

В продължение на реализацията по проекта се постигнаха и специфичните цели, а именно „*Намаляване броя на възрастните и хората с увреждания, настанени в* *институции чрез предоставяне на социални и здравни услуги в общността, включително и услуги за дългосрочна грижа“.*

Дейностите по проекта приключват на 17.06.2021г.

С реализацията на проектното предложение се създаде траен модел за патронажни грижи за възрастни хора и лица с увреждания, включително с хронични заболявания и трайни увреждания с цел осигуряване на почасови мобилни интегрирани здравно-социални услуги в техните домове -22 потребители от община Белица, 26 потребители от община Хаджидимово и 27 потребители от община Гърмен.